EkBass/fiwiki-20250220-pages-articles huggingface dataset:
Cheikh Lô

Cheikh Lô (s. 1959 Burkina Faso) on burkinalais-senegalilainen maailmanmusiikin laulaja, kitaristi ja rumpali. Lô syntyi Bobo Dioulassossa Burkina Fasossa senegalilaiseen perheeseen. Hän muutti vuonna 1978 Senegaliin, jossa hän toimi lukuisissa mbalax-yhtyeissä mutta lähti myöhemmin soolouralle. Ensimmäisen äänitteensä, kasetin, Lô julkaisi 1990, mutta se ei levinnyt paikallisia markkinoita laajemmalle. Hän harkitsee sen julkaisemista uudelleen. Kansainvälinen läpimurto oli levy Nè La Thiass (1996), jonka tuotti Youssou N'Dour.Harri Römpötti, Rastatukka yhdistä perinteitä, Helsingin sanomat 2.11.2011 s. C2 Ajatuksiltaan Lô edustaa suufilaista muridi- veljeskuntaa, ja se heijastuu myös hänen lauluistaan. Hän vieraili Suomessa marraskuussa 2011. == Diskografia == *Nè La Thiass, 1996 *Bambay Gueej, 1999 *Inedits, 1999 *Lamp Fall, 2005 *Jamm, 2011 ==Lähteet== == Aiheesta muualla == Luokka:Burkinalaiset muusikot Luokka:Senegalilaiset muusikot Luokka:Vuonna 1959 syntyneet Luokka:Elävät henkilöt
Aster Aweke

Aster Aweke (s. 1960, Gondar) on etiopialainen maailmanmusiikin laulaja. Hän lauloi nuorena Hager Fikir Theaterissa. Vuonna 1978 hän toimi hetken aikaa Roha Band -yhtyeessä, mutta muutti vuoden kuluttua Yhdysvaltoihin. Aweke asuu ja työskentelee tällä hetkellä Floridassa. == Diskografia == *Aster (1989) *Kabu (1991) *Ebo (1993) *Live in London (1997) *Hagere (2000) Luokka:Etiopialaiset laulajat Luokka:Vuonna 1960 syntyneet Luokka:Elävät henkilöt
Níkos Skalkótas

Níkos Skalkótas (usein Skalkóttas, , 21. maaliskuuta 1904 Chalkída, Kreikka – 19. syyskuuta 1949 Ateena, Kreikka) oli kreikkalainen säveltäjä. Skalkótas opiskeli viulun soittoa isänsä ja setänsä johdolla. Hän muutti lapsena perheineen Ateenaan, jossa hän opiskeli Ateenan konservatoriossa ja valmistui vuonna 1920. Vuosina 1921–1933 Skalkótas asui Berliinissä, jossa hän opiskeli sävellystä Arnold Schönbergin ja viulun soittoa Willy Hessin johdolla. Vuonna 1933 Skalkótas palasi Ateenaan, jossa hän kuoli vuonna 1949. Kuollessaan Skalkótas oli lähes tuntematon kotimaassaankin, mutta myöhemmin hän on saanut arvostusta kansainvälisesti. Kaikki sävellyksensä hän sävelsi 12-säveltekniikalla.Facta 2001, WSOY 1985, 15. osa, palsta 35 Suurin osa säveltäjän varhaisimmista teoksista on kadonnut. Varhaisimmat säilyneet teokset ovat vuosilta 1922–1924. == Lähteet == Luokka:Kreikkalaiset säveltäjät Luokka:Toinen Wienin koulukunta Luokka:Vuonna 1904 syntyneet Luokka:Vuonna 1949 kuolleet
Donato Bramante

Donato Bramante (1444 Fermignano – 11. maaliskuuta 1514 Rooma) oli italialainen renessanssiajan arkkitehti. Yhdessä Michelangelon ja Rafaelin kanssa hän edusti Italian täysrenessanssin kärkeä. Bramenten mukaan kristillisen kirkon rakenteeseen kuuluivat keskeistila, kupoli ja antiikin pylväiköt. Näkemys poikkesi aiemmasta roomalaista basilikaa muistuttavasta kirkon perustyypistä Italian niemimaalla. Paavi Julius II tilasi kolmikolta useita merkittäviä rakennuksia ja kokonaistaideteoksia. Bramanten tehtävä oli aluksi rakentaa Vatikaaniin pihoja, joista ensimmäinen oli suuri Belvedere. Hänen tunnetuin teoksensa on pieni temppeli eli Tempietto (1502–1503) Roomassa, apostoli Pietarin oletetulla ristiinnaulitsemispaikalla.Donato Bramante great Buildings . Sen lähde: Dennis Sharp. The Illustrated Encyclopedia of Architects and Architecture. New York: Quatro Publishing, 1991. ISBN 0-8230-2539-X. NA40.I45. s. 28. == Pietarinkirkko == Bramante aloitti myös Pietarinkirkon suunnittelu- ja rakennustyöt 1506.St. Peter's Basilica Wonders of the World Hän halusi Pietarinkirkosta maailman mahtavimman kirkkorakennuksen. Bramanten ajatus oli, että keskeiskirkko olisi kupolin kattama. Bramanten alkuperäisestä keskeiskirkkoajatuksesta kuitenkin luovuttiin myöhemmin, ja Pietarinkirkon pohjapiirrokseksi tuli latinalainen risti. == Rakennuksia ja teoksia == Tiedosto:Milano Grazie 1.JPG|Santa Maria delle Grazie, Milano. Tiedosto:Tempietto di San Pietro in Montorio.jpg|Tempietto, San Pietro in Montorio, Rooma. Tiedosto:Bramante- cristo-alla-colonna.jpg|Cristo alla Colonna. == Lähteet == == Aiheesta muualla == Luokka:Italialaiset arkkitehdit Luokka:Vuonna 1444 syntyneet Luokka:Vuonna 1514 kuolleet Luokka:Renessanssiarkkitehdit Luokka:Seulonnan keskeiset artikkelit
Filippo Brunelleschi

Filippo Brunelleschi (1377 Firenze – 15. huhtikuuta 1446 Firenze) oli italialainen renessanssiajan kultaseppä, arkkitehti ja kuvanveistäjä. Hän oli rakennustaiteessa 1400-luvun suuri nimi.britannica.com: Filippo Brunelleschi == Arkkitehti == Brunelleschi hylkäsi gotiikan muodot ja otti esikuviksi antiikin rakennusten mittasuhdejärjestelmät ja koristeaiheet. Hän pyrki selkeisiin, kuutiomaisiin tiloihin, joihin yhdisti kupolin. Näistä ideoista kehittyi sittemmin suosittu keskeiskirkkomuoto. Santa Croce -kirkon pihalle rakennettu Pazzi-kappeli on hyvä esimerkki selkeistä mittasuhteista: julkisivu on suunniteltu neliöistä. Brunelleschin tunnetuin työ on Firenzen katedraalin (Santa Maria del Fiore) kahdeksantahoinen kupoli, joka valmistui vuonna 1436. Brunelleschi keksi kaksoiskupolirakenteen, jossa kuoret tukevat toisiaan, ja näin päästiin samalla sekä kevyisiin että kestäviin rakenteisiin. Teknisesti samaa ideaa käytti myöhemmin Michelangelo suunnitellessaan Rooman Pietarinkirkon kupolia. Brunelleschia pidetään yhtenä keskeisperspektiivin kehittäjistä Paolo Uccellon ja Leon Battista Albertin ohella. == Lähteet == ==Aiheesta muualla== * Luokka:Italialaiset arkkitehdit Luokka:Italialaiset kuvanveistäjät Luokka:Renessanssiarkkitehdit Luokka:Vuonna 1377 syntyneet Luokka:Vuonna 1446 kuolleet
Gustav Klimt

Gustav Klimt (14. heinäkuuta 1862 Baumgarten lähellä Wieniä, myöhemmin osa Wieniä – 6. helmikuuta 1918 Wien) oli itävaltalainen symbolistinen taidemaalari ja yksi Wienin art nouveau -taidesuuntauksen kärkihahmoja. Hänen töilleen ovat tunnusomaisia kullanväriset taustat sekä mosaiikkimainen pinnan täyttö. Hän sai vaikutteita egyptiläisestä, minolaisesta, antiikin Kreikan ja Bysantin maalaus- ja mosaiikkitaiteista. Aikanaan hänen eroottiset ja symbolistiset maalauksensa aiheuttivat myös paljon kohua ja kritiikkiä. Hän kuului myös kuuluisan wieniläisen Sesessionistit-taideryhmän perustajiin. Klimtin tunnetuimpia töitä ovat Suudelma ja Kultainen Adele, muita ovat muun muassa Omenapuu I, Adele Bloch-Bauerin muotokuva II, Pyökkimetsä ja Unterachin taloja Atterjärven rannalla. Maalausten ohella hän teki myös seinämaalauksia muun muassa Wienin taidehistorialliseen museoon vuosina 1890–1891 ja seinämaalauksia ja Beethoven-friisin (1902) sesessionistien talon seinilleVesa Sirén, Gustav Klimt päästää nyt lähelle. Helsingin Sanomat 11.3.2012 s. C1 sekä Brysseliin Stoclet-palatsin seinämaalaukset vuosilta 1909–1911. Hän teki myös seinämaalaukset yliopistolle 1890-luvun puolivälissä. Niistä syntyi kuitenkin skandaali. Maalaukset Klimt kiinnitti niin, että ne saattoi irrottaa. Hän osti ne myöhemmin ja siirrätti pois, ja ne tuhoutuivat toisessa maailmansodassa. Klimt sairastui syfilikseen (kuppa), sillä hänellä oli suhteita paitsi muusaansa Emilie Flögeen, myös useisiin muihin naisiin, joiden kanssa hän sai lapsia. Hänellä oli paljon naismalleja, joihin hänellä oli läheinen suhde. Sairaus ei kuitenkaan koitunut Klimtin kuolemaksi mutta saattoi heikentää hänen kuntoaan. Hänen poikansa on elokuvaohjaaja Gustav Ucicky.Klimt, Life, viitattu 25.6.2012 == Teoksia == Tiedosto:Gustav Klimt 055.jpg|Ludwig Wittgensteinin sisaren Margarethe Stonborough-Wittgensteinin muotokuva, 1905. Tiedosto:Gustav Klimt 046.jpg|Kultainen Adele, 1907 Tiedosto:The Kiss - Gustav Klimt - Google Cultural Institute.jpg|Suudelma, 1907. Tiedosto:Klimt-Apfelbaum I.jpg|Omenapuu I, 1912 Tiedosto:Gustav Klimt 047.jpg|Adele Bloch-Bauerin muotokuva II, 1912 Tiedosto:Gustav Klimt 028.jpg|Unterachin taloja Atterjärven rannalla, 1916 ==Lähteet== == Aiheesta muualla == * Gustav Klimtin töitä Luokka:Itävaltalaiset taidemaalarit Luokka:Symbolistiset taiteilijat Luokka:Vuonna 1862 syntyneet Luokka:Vuonna 1918 kuolleet Luokka:Seulonnan keskeiset artikkelit
Nichollsin osavaltionyliopisto

Nichollsin osavaltionyliopisto (Nicholls State University, NSU) on vuonna 1948 perustettu yliopisto, joka sijaitsee Thibodaux'ssa, Louisianassa. Alun perin yliopistoa kutsuttiin nimellä Francis T. Nicholls Junior College. Vuonna 1956 yliopisto ositettiin Louisianan osavaltionyliopistosta (LSU) omaksi kokonaisuudekseen ja on osa Louisianan osavaltion yliopistojärjestelmää. Toukokuussa 1958 yliopistosta valmistuivat ensimmäiset opiskelijat. Vuonna 1970 yliopisto muutti nimensä Nichollsin osavaltionyliopistoksi. Yliopisto on nimetty Francis T. Nichollsin mukaan, joka oli sisällissodan prikaatikenraali, Louisianan kuvernööri ja lakimies. Nichollsin osavaltionyliopisto värit ovat punainen ja harmaa (kaksivärinen), ja heidän kutsumanimensä on Colonels (suomeksi everstit). Nichollsin urheilujoukkueet kisaavat NCAA:n I-divisioonassa Southland-konferensissa. Kampuksen koko on 85 hehtaaria. Kampusalue oli historiallisesti osana Acadia-plantaasia, ja sijaitsee noin 80 kilometriä New Orleansista ja noin 97 kilometriä osavaltion pääkaupungista Baton Rougesta. Nicholls sijaitsee Cajun-alueen sydämessä, jossa perinne ja kulttuuri elävät rikkaana ja jossa paikoin edelleen äidinkielenä monille on ranska. Nicholls sijaitsee myös Mississippijoen suiston sydämessä, josta on helppo pääsy joelle, sivujokiin, Lousianan suoalueille sekä Meksikonlahdelle. Yliopiston editse virtaa Bayou Lafourche. Yliopiston nykyinen presidentti (2006) on Stephen Hulbert. == Aiheesta muualla == *Nicholls State Universityn kotisivut Luokka:Louisianan yliopistot ja korkeakoulut
Renoir

Renoir voi tarkoittaa ainakin seuraavia: == Sukunimenä == * Alain Renoir, ranskalainen vertailevan kirjallisuustieteen emeritusprofessori, Jean Renoirin poika * Claude ”Coco” Renoir (1901–1969), ranskalainen elokuvatuottaja ja keraamikko, Jean Renoirin veli * Claude Renoir (1914–1993), ranskalainen elokuvaohjaaja, Pierre Renoirin poika * Jean Renoir (1894–1979), ranskalainen elokuvaohjaaja, Pierre-Auguste Renoirin poika * Marguerite Renoir (1906–1987), ranskalainen elokuvaleikkaaja * Pierre Renoir (1885–1952), ranskalainen näyttelijä, Pierre-Auguste Renoirin poika * Pierre-Auguste Renoir (1841–1919), ranskalainen taidemaalari == Muita merkityksiä == * Renoir, ranskalainen elokuva vuodelta 2012.
Antti Tanskanen

Antti Johannes Tanskanen (s. 14. toukokuuta 1946 Mänttä) on suomalainen elinkeinoelämän vaikuttaja ja OP-ryhmän entinen pääjohtajana (1997–2006). Hän jäi eläkkeelle 1. tammikuuta 2007. Koulutukseltaan Tanskanen on kauppatieteiden tohtori. Hänelle on myönnetty ministerin arvonimi vuonna 2002. Tanskanen on toiminut Ulkopoliittisen instituutin hallituksen puheenjohtajana vuodesta 2007. Vuosina 2007–2009 hän oli myös Nesteen hallituksen jäsen. Hän on ollut myös M-realin ja YIT:n hallituksen jäsen sekä toiminut Keskuskauppakamarin hallituksen ja valtuuston puheenjohtajana. Vuosina 2010–2013 Tanskanen toimi Helsingin yliopiston hallituksen puheenjohtajana. Tanskanen johti pääministeri Matti Vanhasen keväällä 2009 asettamaa kasvutyöryhmää. Työryhmä tilasi kolme raporttia yhdysvaltalaiselta McKinsey & Company -konsulttiyhtiöltä. Kaksi muuta laativat Elinkeinoelämän Tutkimuslaitos (Etla) ja Marketvisio. Aiemmin urallaan Tanskanen toimi Jyväskylän yliopistossa kansantaloustieteen professorina (1979−1996) ja rehtorina (1988–1991) sekä Suomen Akatemian pääjohtajana (1992–1996). == Lähteet == Luokka:Suomalaiset elinkeinoelämän vaikuttajat Luokka:Suomalaiset ministerin arvonimen saaneet Luokka:Suomalaiset taloustieteilijät Luokka:Suomalaiset professorit Luokka:Jyväskylän yliopiston professorit Luokka:Vuonna 1946 syntyneet Luokka:Elävät henkilöt
Flyme

Flyme OS (lyhyemmin pelkkä Flyme) on Meizun kehittämä graafinen käyttöliittymä, jota se käyttää omissa Android-laitteissaan. Flyme muistuttaa graafiselta ilmeeltään Applen iOS:ää, eikä siinä iOS:n tavoin ole sovellusvalikkoa. MIUI ei saanut Mikrobitin vuonna 2017 tekemässä testissä riittävän usein tietoturvapäivityksiä ja se osoittautui hankalasti päivitettäväksi. == Lähteet == == Aiheesta muualla == * Verkkosivut Luokka:Käyttöliittymät Luokka:Android
Tintoretto

Tintoretto (oikealta nimeltään Jacopo Robusti; 29. syyskuuta 1518 Venetsia – 31. toukokuuta 1594 Venetsia) oli italialaisen renessanssitaiteen merkittävä taidemaalari ja Venetsian koulukunnan jäsen.Tintoretto : Italian painter. Britannica.com. Viitattu 27.6.2020. Tintoretto-nimensä hän sai isänsä ammatin vuoksi. Tämä toimi vaatteiden värjärinä. Hänestä on käytetty sukunimeä Robusti, koska hänen isänsä oli työskennellyt Padovan portinavaajana (robusto ’voimakas, vankka, vahva’). Hänen oikeaksi sukunimekseen on esitetty nimeä Comin.Tintoretto-name. CBC News. Spanish curator uncovers true name of Tintoretto. Web Archive 21.1.2007 Hänen elämänvaiheistaan on varsin vähän tietoa. Muihin Venetsiassa toimineisiin 1500-luvun taiteilijoihin (Tizian, Paolo Veronese) verrattuna Tintoretto on aidoimmin venetsialainen, sillä hän ei käytännöllisesti katsoen koskaan poistunut Venetsiasta. Hänen taidettaan onkin eniten esillä juuri siellä. Tintoretto maalasi ennen kaikea uskonnollisia aiheita, joita paikalliset scuolat eli veljeskunnat tilasivat häneltä. Koska hän oli myös tuottelias, hänestä tuli Venetsiassa suosittu ja tunnettu taiteilija. ==Taiteen ilmaisukeinot== Tintoretto oli erityisen kiinnostunut valaistuksesta, ja teki taulujensa keskushahmoista vahamalleja maalaten niitä erilaisissa valaistusolosuhteissa, joka enteili barokkia. Tintoretto käytti dramaattisesti perspektiiviä ja valoa. Tintoretton taidetta ei sen sijaan voi jakaa selviin jaksoihin, eikä hänen varhaistöitään juuri tunneta. Ensimmäiset suuret teoksensa hän maalasi vuosina 1547–1548 ja ne ilmentävät jo selkiytynyttä ja vahvaa persoonallista ilmaisua. Koska Tintoretton tarkkoja elämänvaiheita ei tunneta, hänen töitään tulkitaan usein verraten niitä oman aikansa venetsialaiseen kulttuuriympäristöön. Venetsialaisen koulukunnan muihin jäseniin verrattuna Tintoretto oli rohkea värien ja siveltimien käyttäjä. Hänen väriasteikkonsa oli vähemmän taitettu kuin Tizianin ja vähemmän hehkuva kuin Veronesen. Väreistä hän suosi okran sävyjä, ruosteenpunaista ja viininpunaista rinnastuneina voimakkaisiin sinisen sävyihin. Lisäksi Tintoretto toi taidemaailmaan uusia näkökulmia ja painotuksia raamatullisten aiheiden tulkinnassa. Hän pyrki yllätykselliseen tulkintaan. Kuvan kompositiossa hän ilmensi erikoista syvyysvaikutelmaa ja asettelussa diagonaalisuutta tai kaaren muotoa. Valon käytössä Tintoretto osasi mestarillisesti luoda kontrasteja, korostaa muotoja ja luoda taianomaista tunnelmaa. ===Tärkeimpiä teoksia=== * Pyhän Markuksen ihme, Miracolo di san Marco (1548) * Viimeinen ehtoollinen (1580) * Venetsian Scuola di San Roccon 56 suurta seinämaalausta (1565–1588) * Venetsian Dogen palatsin maalaukset (1574–1592) ==Lähteet== ==Kirjallisuutta== *Melania G. Mazzucco: Mestarin tunnustukset, Avain 2009. Suomentanut Taru Nyström Abeille. Luokka:Italialaiset taidemaalarit Luokka:Renessanssin taidemaalarit Luokka:Manierismin taiteilijat Luokka:Vuonna 1518 syntyneet Luokka:Vuonna 1594 kuolleet Luokka:Seulonnan keskeiset artikkelit
Abu Dhabi (emiraatti)

pienoiskuva|Abu Dhabin emiraatti kartalla Abu Dhabi (, 'Abū ẓabī, ) on suurin seitsemästä emiraatista, jotka muodostavat Arabiemiirikuntien liiton. Emiraatin suurin kaupunki ja koko valtion pääkaupunki on niin ikään nimeltään Abu Dhabi. Vuonna 2013 emiirikunnan asukasluku oli 2 453 096. Abu Dhabin kaupungin alueella asui arviolta 714 592 ihmistä Vuosina 2005–2012 Abu Dhabin väkiluku kasvoi 7,9 prosentin vuosikeskiarvolla. Emiraatin toiseksi suurin kaupunki on Omanin rajalla sijaitseva Al-Ain. Emiraatin pinta-ala 67 340 km² muodostaa valtaosan liittovaltion pinta-alasta. Emiraattia hallitsee šeikki Khalifa ibn Zayid Al Nahyan, joka toimii myös koko liittovaltion presidenttinä.Sheikh Khalifa bin Zayed, president of the UAE UAE Interact Lähes 70 % maan varallisuudesta on sijoittunut Abu Dhabiin. Kuten muut emiraatit, Abu Dhabi julkaisee omia postimerkkejä. Ensimmäinen postimerkki julkaistiin 30. maaliskuuta 1964.Abu Dhabi Stamps and Postal History == Ilmasto == Abu Dhabissa on Köppenin ilmastoluokituksen mukaan subtrooppinen aavikkoilmasto. Kesäisin on kuumaa ja erittäin kuivaa, talvisin on lämmintä ja melko kuivaa. Vuoden keskilämpötila on noin 27 °C ja keskimääräinen sademäärä 80 millimetriä. Elokuu on lämpimin kuukausi. Silloin vuorokauden keskilämpötila on noin 34 °C. Viilein kuukausi on tammikuu, jolloin keskilämpötila on noin 18 °C. Sateisin kuukausi on helmikuu, jolloin sataa keskimäärin noin 30 millimetriä. Kesällä ja syksyllä on puolestaan kuivinta. Silloin keskimääräinen sadanta on 0 millimetriä. == Lähteet == == Aiheesta muualla == *
Tom Felton

Thomas Andrew ”Tom” Felton (s. 22. syyskuuta 1987 Kensington, Lontoo) on englantilainen näyttelijä ja muusikko, joka tunnetaan parhaiten Draco Malfoyn roolista Harry Potter -elokuvasarjassa. Hän ei ollut lukenut Harry Potter -kirjoja ennen elokuvien kuvauksia. Felton ”löydettiin” vuonna 1995, jolloin hän pääsi moniin televisiomainoksiin. 1990-luvun lopulla hän esiintyi elokuvissa Kätkijät (1997) sekä Anna ja kuningas (1999). Felton on esiintynyt myös monissa televisio-ohjelmissa, muun muassa Second Sight I ja II, joissa hän esittää todistajaa nimeltä Thomas Ingham. Feltonilla oli myös rooli draamasarjassa Ensimmäisen asteen murha vuonna 2014. Felton näyttelee myös televisiosarjassa nimeltä The Flash. == Filmografia == Vuosi Nimi Alkuperäinen nimi Rooli/tehtävä Laji Huomioita 1997 Kätkijät The Borrowers Peagreen Clock 1998 Bugs Bugs James Televisiosarja 1 jakso 1999 Ratkaiseva aisti Second Sight Thomas Ingham Televisioelokuva 1999 Anna ja kuningas Anna and the King Louis Leonowens 2000 Second Sight: Hide and Seek Second Sight: Hide and Seek Thomas Ingham Televisioelokuva 2001 Harry Potter ja viisasten kivi Harry Potter and the Philosopher's Stone Draco Malfoy Elokuva 2002 Harry Potter ja salaisuuksien kammio Harry Potter and the Chamber of Secrets Draco Malfoy Elokuva 2004 Harry Potter ja Azkabanin vanki Harry Potter and the Prisoner of Azkaban Draco Malfoy Elokuva 2005 Harry Potter ja liekehtivä pikari Harry Potter and the Goblet of Fire Draco Malfoy Elokuva 2007 Harry Potter ja Feeniksin kilta Harry Potter and the Order of the Phoenix Draco Malfoy Elokuva 2008 The Disappeared The Disappeared Simon Elokuva 2009 Harry Potter ja puoliverinen prinssi Harry Potter and the Half-Blood Prince Draco Malfoy Elokuva 2009 13Hrs 13Hrs Gary Ashby 2010 Harry Potter ja kuoleman varjelukset, osa 1 Harry Potter and the Deathly Hallows: Part I Draco Malfoy Elokuva 2011 Harry Potter ja kuoleman varjelukset, osa 2 Harry Potter and the Deathly Hallows: Part II Draco Malfoy Elokuva 2011 Apinoiden planeetan synty Rise of the Planet of the Apes Dodge Landon Elokuva 2011 From the Rough From the Rough Edward Elokuva 2012 The Apparation The Apparation Patrick Elokuva 2013 Grace and Danger Grace and Danger Carnaby Elokuva 2013 Belle Belle James Ashford Elokuva 2013 In Secret In Secret Camille Raquin Elokuva 2014 Ensimmäisen asteen murha Murder in the First Erich Blunt Televisiosarja 10 jaksoa 2014 Against the Sun Against the Sun Tony Pastula Elokuva 2016 Risen Risen Lucius Elokuva 2016 Feed Feed Matthew Elokuva 2016 The Flash The Flash Julian Albert/Alchemy Televisiosarja 17 jaksoa 2017 Stratton Stratton Cummings Elokuva 2018 Ophelia Ophelia Laertes Elokuva 2018 Braking for Whales Braking for Whales Brandon Walker Elokuva 2016 Origin Origin Logan Maine Televisiosarja 2020 A Babysitter’s Guide to Monster Hunting A Babysitter’s Guide to Monster Hunting The Grand Guigno Elokuva 2020 Schelden taistelu De Slag om de Schelde kapteeni Tony Turner Elokuva == Lähteet == == Aiheesta muualla== * Tom Feltonin virallinen kotisivu * Luokka:Englantilaiset näyttelijät Luokka:Vuonna 1987 syntyneet Luokka:Elävät henkilöt Luokka:Seulonnan keskeiset artikkelit
Benetton

Benetton voi tarkoittaa ainakin seuraavia: * Benetton Group, italialaistaustainen ylikansallinen vaateyhtiö * Benetton Formula, kausilla 1986–2001 toiminut Formula 1 -talli * Pallacanestro Treviso, italialainen koripalloseura, joka tunnettiin myös nimellä Benetton Basket.
Tiepalvelu

Tiepalvelu on vapaaehtoista maantieliikenteen auttamistoimintaa ja se liittyy läheisesti vapaaehtoiseen pelastuspalveluun. Suomessa tiepalvelu käynnistyi Olympiavuonna 1952 Autoliiton edeltäjän Suomen Autoklubin (AK) toimesta. Nykyään toimintaa harjoittavat Suomen Tiepalvelumiehet, Suomen Tiepalvelumiesliitto ja Suomen Vapaaehtoinen Tiepalvelu. Tiepalvelumiehet tekevät vapaaehtoista työtä oman työnsä ohella ja päivystävät useimmiten viikonloppuina. Joka vuosi tiepalvelu osallistuu pääsiäis- ja joululiikenteeseen, operaatiot tunnetaan nimillä Operaatio Pajunkissa, Operaatio Lumihiutale ja Operaatio Joulupukki. Joidenkin vapaaehtoisten tiepalveluiden esimerkiksi STM ry:n vapaaehtoistyöntekijät eivät saa ottaa työstä mitään korvausta, ainoastaan tarveaineista ja tarvikkeista. Myös muiden tiepalveluiden liikenneturvallisuuteen liittyvä ja pieni tekninen apu voi olla maksuton silloin kun tiepalvelumies tulee paikalle pyytämättä, esimerkiksi jonkin liikenneoperaation aikana. Yritystoimintaan liittyvä tiepalveluapu on yleensä aina maksullinen. Myös Autoliitto harjoittaa yhä tiepalvelua, joka perii kulukorvauksen tilatusta avunannosta. Autoliiton tiepalvelu on nykyisin yhä useammin alan yritysten tuottamaa, ja vain vapaaehtoisen tiepalvelun päivystäessä tilattu apu saattaa tulla perinteiseltä vapaaehtoispartiolta. Vapaaehtoisen tiepalvelun ja Autoliiton ohella Suomessa toimii myös täysin kaupalliselta pohjalta ammattitiepalvelu. ==Katso myös== *hinauspalvelu ==Lähteet== == Aiheesta muualla == *Suomen Tiepalvelumiehet STM ry *Suomen Tiepalvelumiesliitto r.y. *yhdistystiedot: Suomen Vapaaehtoinen Tiepalvelu *Autoliitto Luokka:Suomen tieliikenne Luokka:Palo- ja pelastustoimi
Ranskan avoin tennisturnaus 2005

Tenniksen Ranskan avointen mestaruuskilpailujen tulokset vuodelta 2005: __NOTOC__ ==Seniorit== ===Kaksinpelit=== Miehet Naiset ===Nelinpelit=== Miehet Naiset Sekanelinpeli ==Juniorit== ===Kaksinpelit=== Pojat Tytöt ===Nelinpelit=== Pojat Naiset Luokka:Ranskan avoin tennisturnaus Luokka:Vuoden 2005 tennis
Virginia (täsmennyssivu)

Virginia on naisen etunimi. Se voi tarkoittaa myös ainakin seuraavia: === Paikannimenä === *Virginia, Yhdysvaltain osavaltio *Länsi-Virginia, Virginiasta eronnut Yhdysvaltain osavaltio *Virginia, kaupunki Illinoisissa Yhdysvalloissa *Virginia, kaupunki Minnesotassa Yhdysvalloissa *Virginia, kaupunki Irlannissa *Virginia, kaupunginosa Brisbanessa, Australiassa === Yhdysvaltain laivasto === *CSS Virginia, Etelävaltioiden taistelulaiva Yhdysvaltain sisällissodassa *USS Virginia (1776), 28-tykkinen fregatti *USS Virginia (1797), 14-tykkinen tullikutteri *USS Virginia (1825), 74-tykkinen linjalaiva *USS Virginia (1861), vallattu espanjalainen saarronmurtaja *Virginia-luokka (taistelulaiva), viiden aluksen (BB-13 - BB-17) muodostama taistelulaivaluokka **USS Virginia (BB-13), Virginia-luokan taistelulaiva *Virginia-luokka (risteilijä), neljän aluksen (CGN-38 - CGN-41) muodostama ydinristeilijäluokka **USS Virginia (CGN-38), Virginia-luokan risteilijä *Virginia-luokka (sukellusvene), (SSN-774 - ) ydinsukellusveneluokka **USS Virginia (SSN-774), Virginia-luokan ydinsukellusvene === Muuta === *Virginia, Ellen Glasgow'n romaani vuodelta 1913 *50 Virginia, asteroidi. *Virginia, Vuokko Hovatan single vuodelta 2008 *Virginia, savukemerkki
Ira Losco

Ira Losco (s. 31. heinäkuuta 1981 Sliema) on maltalainen poplaulaja. Losco on Maltan musiikkimaailman suuria tähtiä. 15 vuotta kestäneen uransa aikana hän on saanut 20 palkintoa ja julkaissut viisi albumia. Losco aloitti uransa vuonna 1997 yhtyeessä Tiara. Hän siirtyi vuonna 2000 soolouralle. Hän edusti vuonna 2002 Maltaa Euroviisuissa kappaleellaan "7th Wonder", Kappale sijoittui kilpailussa toiseksi saatuaan 12 pistettä vähemmän kuin voittanut Latvian kappale. Losco edusti maata myös vuoden 2016 kilpailussa kappaleella Walk on Water. Hän sijoittui kilpailussa sijalle 12. == Lähteet == == Aiheesta muualla == Luokka:Maltalaiset laulajat Luokka:Maltan euroviisuedustajat Luokka:Vuoden 2002 euroviisuedustajat Luokka:Vuoden 2016 euroviisuedustajat Luokka:Vuonna 1981 syntyneet Luokka:Elävät henkilöt
Sliema

Sliema () on kaupunki Maltan koillisrannikolla. Toisin kuin muissa maltalaisissa kaupungeissa, Sliemassa tärkein kieli on englanti. Kaupungin asukasluku oli noin 21 000 vuonna 2017, kun vuoden 2011 väestönlaskennassa asukkaita oli noin 13 600. Vielä kolmekymmentä vuotta sitten Sliema oli Maltan suurin kaupunki 26 000 asukkaallaan. == Lähteet == == Aiheesta muualla == Luokka:Maltan kunnat
Paul Tortelier

Paul Tortelier (21. maaliskuuta 1914 – 18. joulukuuta 1990) oli ranskalainen sellisti ja säveltäjä. Tortelier syntyi Pariisissa ja opiskeli vuodesta 1926 lähtien Pariisin konservatoriossa. Vuosina 1935–1937 Tortelier soitti selloa Monte Carlon sinfoniaorkesterissa. Vuonna 1939 hän liittyi Bostonin sinfoniaorkesteriin. Hän esiintyi Isossa-Britanniassa ensimmäistä kertaa vuonna 1947, jolloin hän esitti Thomas Beechamin johdolla Richard Straussin teoksen Don Quixote. Tortelier sävelsi muun muassa konserton kahdelle sellolle ja orkesterille (1950), sarjan soolosellolle, sonaatin sellolle ja pianolle sekä Israel-sinfonian. Hän on kehittänyt erityisen sellon kannattimen vähentääkseen soittajan rasitustaFurther Tonal Improvements to your cello. Paul Perley Cellos (web Archive 2011). Viitattu 19.1.2018.. Tortelierin poika, Yan Pascal Tortelier on kapellimestari ja tytär, Maria de la Pau pianisti. ==Lähteet== Luokka:Ranskalaiset sellistit Luokka:Ranskalaiset säveltäjät Luokka:Vuonna 1914 syntyneet Luokka:Vuonna 1990 kuolleet
Pariisin konservatorio

pienoiskuva|Pariisin konservatorioPariisin konservatorio () on Ranskan suurin konservatorio. Se avattiin vuonna 1795 ja on ensimmäinen perustettu konservatorio. Konservatorion koko ranskankielinen nimi on Conservatoire national supérieur de musique et de danse de Paris (CNSMDP), eli Pariisin musiikin ja tanssin korkea-asteen konservatorio. Pariisin konservatorio on toinen Ranskan korkea-asteen musiikin ja tanssin konservatorioista, toisen sijaitessa Lyonissa. Ranskassa ei ole Conservatoire national supérieur de musique et de dansen jälkeen enää korkeampia musiikkioppilaitoksia. Korkea- asteen konservatorioihin pyritään usein, kun alemman asteen DEM- ammattitutkinto on suoritettu jossakin Ranskan 39:stä konservatorioista, mutta tutkinto ei ole pakollinen ylemmälle tasolle päästäkseen. == Entisiä oppilaita == *Charles-Valentin Alkan (1813–1888) *Gustave Charpentier (1860–1956) *Juan Crisóstomo Arriaga (1806–1826) *Hector Berlioz (1803–1869) *Georges Bizet (1838–1875) *Pierre Boulez (s. 1925) *Alain Damiens (s. 1950) *Claude Debussy (1862–1918) *Maurice Duruflé (1902–1986) *Marcel Dupré (1886–1971) *Paul Dukas (1865–1935) *Henri Dutilleux (s. 1916) *France Ellegaard (1913–1999) *George Enescu (1881–1955) *Jacques Fromental Halévy (1799–1862) *Édouard Lalo (1823–1892) *Olivier Messiaen (1908–1992) *Darius Milhaud (1892–1974) *Arto Noras (s. 1942) *Maurice Ravel (1875–1937) *Camille Saint-Saëns (1835–1921) *Pablo de Sarasate (1844–1908) *Erik Satie (1866–1925) *Pekka Savijoki *Ernest Schelling (1876–1939) *Jacques Thibaud (1880–1953) *Paul Tortelier (1914–1990) *Xian Xinghai (1905–1945) Luokka:Pariisin koulutus‎ Luokka:Musiikkialan oppilaitokset
Juan Crisóstomo Arriaga

Juan Crisóstomo Jacobo Antonio de Arriaga y Balzola (27. tammikuuta 1806 – 17. tammikuuta 1826) oli espanjalainen säveltäjä ja viulisti. Hänelle annettiin lempinimi "Espanjan Mozart". Arriaga syntyi Bilbaossa ja opiskeli Pariisin konservatoriossa. Hän sävelsi ensimmäisen oopperansa, Los esclavos felices, ollessaan 13-vuotias. Arriaga kuoli 19-vuotiaana keuhkosairauteen. Arriagan sävellyksiä ovat muun muassa oopperat Los esclavos felices ja Nada y Mucho sekä useat kantaatit ja instrumentaaliteokset. Luokka:Espanjalaiset säveltäjät Luokka:Vuonna 1806 syntyneet Luokka:Vuonna 1826 kuolleet
Pablo de Sarasate

Pablo Martín Melitón de Sarasate y Navascues (10. maaliskuuta 1844 Pamplona – 20. syyskuuta 1908 Biarritz) oli espanjalainen säveltäjä ja viulisti. Sarasate opiskeli aluksi Madridissa ja myöhemmin muun muassa Pariisin konservatoriossa. Sarasate esiintyi konserttiviulistina ensimmäistä kertaa vuonna 1860. Vuonna 1861 hän esiintyi Lontoossa. Myöhemmin uransa aikana hän esiintyi kaikkialla Euroopassa sekä Pohjois- ja Etelä-Amerikassa. Sarasate kuoli keuhkokatarriin 64-vuotiaana. Suurin osa Sarasaten sävellyksistä on virtuoottista viulumusiikkia, joka edelleen kuuluu kantaohjelmistoon. Hän teki myös runsaasti sovituksia aikansa suosituista sävellyksistä, kuten Carmen-fantasian Georges Bizet'n oopperan pohjalta. Eduard Lalon Symphonie espagnole ja Camille Saint-Saënsin Introduction et Rondo Capriccioso on omistettu Sarasatelle, jonka viulutaide vaikutti teosten espanjalaissävyihin. Testamentissaan Sarasate lahjoitti 1724 rakennetun Stradivari-viulunsa Madridin kuninkaalliselle konservatoriolle. == Lähteet == == Aiheesta muualla == * * YLE:n Musiikin Mestareita -sarjan ohjelmassa voi kuulla Sarasaten soittoa. Luokka:Espanjalaiset säveltäjät Luokka:Espanjalaiset viulistit Luokka:Romantiikan säveltäjät Luokka:Vuonna 1844 syntyneet Luokka:Vuonna 1908 kuolleet
Arcade Fire

Arcade Fire on Montrealissa, Kanadassa vuonna 2003 perustettu indie rock -yhtye. Kitaran, rumpujen ja basson lisäksi yhtyeen kappaleissa käytetään pianoa, viulua, alttoviulua, selloa, ksylofonia, kosketinsoittimia, käyrätorvea, harmonikkaa ja harppua. Arcade Fire on julkaissut albumit Funeral (2004), Neon Bible (2007), Suburbs (2010), Reflektor (2013) sekä Everything Now (2017). Suuren kokoonpanon jäseniä ovat Win Butler, Régine Chassagne, Richard Reed Parry, Tim Kingsbury ja Jeremy Gara. Win Butlerin veli William Butler kuului yhtyeeseen pitkään. Yhtye esiintyi ensimmäisen kerran Suomessa Helsingin Senaatintorilla 28.6.2010. ==Diskografia== ===Albumit=== * Funeral (2004) * Neon Bible (2007) * Suburbs (2010) * Reflektor (2013) * Everything Now (2017) * Her (Original Score) (2021) * We (2022) === EP:t === * Arcade Fire (2003) * Live EP (2005) * The Reflektor Tapes (2015) ===Singlet=== Albumilta Funeral: * ”Neighborhood #1 (Tunnels)” (2004) * ”Neighborhood #2 (Laika)” (2005) * ”Neighborhood #3 (Power Out)” (2005) * ”Cold Wind” (2005) * ”Rebellion (Lies)” (2005) * ”Wake Up” (2005) Albumilta Neon Bible: * ”Black Mirror” (2007) * ”Keep the Car Running” (2007) ”Intervention” (2007) * ”No Cars Go” (2007) Albumilta Suburbs: * ”The Suburbs / Month of May” (2010) * ”We Used to Wait” (2010) * ”Ready to Start” (2010) * ”City with No Children” (2011) * ”Speaking in Tongues” (2011) * ”Sprawl II (Mountains Beyond Mountains)” (2011) Albumilta Reflektor: * ”Reflektor” (2013) * ”Afterlife” (2013) * ”We Exist” (2014) Albumilta Everything Now: * "Everything Now" (2017) * "Creature Comfort" (2017) * "Signs of Life" (2017) * "Electric Blue" (2017) Elokuvasta Dumbo: * "Baby Mine" (2019) ==Lähteet== ==Aiheesta muualla== * Viralliset kotisivut. * Viralliset fanisivut . Luokka:Kanadalaiset indie rock -yhtyeet Luokka:2000-vuosikymmenen yhtyeet ja sooloartistit‎ Luokka:2010-luvun yhtyeet ja sooloartistit‎
Tierra Santa

Tierra Santa on espanjalainen heavy metal -yhtye. Se perustettiin La Riojassa vuonna 1997. __NOTOC__ == Jäsenet == *Ángel - laulu, kitara *Roberto - basso *David - rummut *Juanan - koskettimet *Eduardo - kitara == Diskografia == === Studioalbumit === * * * * * * * * * * * === Live === * * === Muut === * * * * ==Aiheesta muualla== *Tierra Santa, viralliset sivut *Tierra de Indomables , virallinen fanclubi * Luokka:Espanjalaiset metalliyhtyeet Luokka:Espanjalaiset power metal -yhtyeet
Kana (täsmennyssivu)

Kana tarkoittaa seuraavia: *kana (Gallus gallus domesticus), kanalintujen lahkoon kuuluva lintu *Kana, kaskaiden alalahkon Cicadellidae-heimon Nirvaninae-alaheimoon kuuluva hyönteissuku *Kana, joki Murmanskin alueella, Umbajoen noin 50 km:n pituinen sivuhaara *Kana, rap- ja pop-laulaja sekä juontaja Marianna Alasen taiteilijanimi *kana, japanin kielessä käytetty kirjoitusjärjestelmä *Melina Kana, kreikkalainen säveltäjä *Kana, japanilainen rockmuusikko. *veturityyppi Vr1:n lempinimi
Lastentarhan kyttä

Lastentarhan kyttä () on Ivan Reitmanin ohjaama elokuva vuodelta 1990. == Näyttelijät == Luokka:Vuoden 1990 yhdysvaltalaiset elokuvat Luokka:Yhdysvaltalaiset toimintakomediat Luokka:Ivan Reitmanin ohjaamat elokuvat Luokka:Universal Picturesin elokuvat
Isäni on turbomies

Isäni on turbomies on Brian Levantin ohjaama komediaelokuva vuodelta 1996. == Juoni == Howard Langston on perheenisä, joka ei työkiireiltään ehdi viettää riittävästi aikaa perheensä kanssa. Hän on kateellinen hyvin pärjäävälle naapurilleen yksinhuoltaja-Tedille, joka taasen on kiinnostunut Howardin vaimosta Lizistä. Joulun lähestyessä jokaisen lapsen toivelistalle on ilmestynyt Turbomies-toimintafiguuri. Myös Howardin Jamie-poika on toivonut figuurin joululahjaksi ja aaton alla Howard muistaa unohtaneensa ostaa lelun. Aattoaamuna alkaa lähes mahdottomaksi muodostuva tehtävä löytää hurjaa suosiota nauttiva Turbomies putiikista. Howard ei ole ainoa vanhempi, joka etsii lahjaa pojalleen. Postinjakaja Myron Larrabeestä kehittyy hänen suurin vastustajansa molempien yrittäessä epätoivoisesti saada käsiinsä Turbomies- lelu. == Rooleissa == == Lähteet == Luokka:Vuoden 1996 yhdysvaltalaiset elokuvat Luokka:Yhdysvaltalaiset toimintakomediat Luokka:Jouluelokuvat Luokka:Brian Levantin ohjaamat elokuvat Luokka:20th Century Foxin elokuvat Luokka:Elokuvat liike-elämästä
William Turner (täsmennyssivu)

William Turner on seuraavien henkilöiden nimi: * William Turner, brittiläinen taidemaalari * William Turner, brittiläinen säveltäjä * William J. G. Turner, yhdysvaltalainen säveltäjä, ohjaaja, dramaturgi, tuottaja ja näyttelijä * William Turner, brittiläinen anatomi ja Ediburghin yliopiston rehtori * William Turner, Salfordin piispa * William Turner, brittiläinen kasvitieteilijä ja ornitologi * William Thomas Turner, RMS Lusitanian kapteeni. ==Katso myös== Aihepiiriin liittyy myös seuraava: * Will Turner, henkilöhahmo Pirates of the Caribbean -elokuvissa.
Metalium

Metalium oli saksalainen power metal -yhtye. Kitaristi Matthias Lange ja basisti Lars Ratz perustivat sen Hampurissa vuonna 1998. Yhtye lopetti toimintansa 2010. == Jäsenet == ===2009=== *Henning Basse - laulu *Matthias Lange - kitara *Lars Ratz - basso, koskettimet *Michael Ehré - rummut, koskettimet *Tolo Grimalt - kitara ===Entiset=== * Chris Caffery- kitara * Jack Frost - kitara * Mike Terrana - rummut * Mark Cross - rummut == Diskografia == * Millennium Metal: Chapter One (1999) * State of Triumph: Chapter Two (2000) * Hero Nation: Chapter Three (2002) * As One: Chapter Four (2004) * Demons of Insanity: Chapter Five (2005) * Nothing to Undo: Chapter Six (2007) * Incubus: Chapter Seven (2008) * Grounded – Chapter Eight (2009) Luokka:Saksalaiset power metal -yhtyeet
Joukkoitsemurha

Joukkoitsemurha on tapahtuma, jossa ryhmän jäsenet tekevät yhteisellä päätöksellä kollektiivisen tai yksilöllisen itsemurhan. Joukkoitsemurhia on esiintynyt uskonnollisissa yhteisöissä, joissa vahva karismaattinen johtaja saa yhteisön uskomaan omiin näkemyksiinsä. Nämä näkemykset liittyvät usein eskatologiaan. Yhteisö on ollut pidempään eristetty ulkopuolisesta yhteiskunnasta. Tunnettuja uskonnollisia joukkoitsemurhia ovat tehneet esimerkiksi Kansan temppeli- ja Heaven's Gate -lahkot.Haven, Chris: Suicide , St. James Encyclopedia of Popular Culture. Gale, 2000. Vaatii HighBeam- tilauksen. Joukkoitsemurhayrityksiä esiintyy myös internetin verkkoyhteisöissä. Ne ovat jääneet lähes aina yrityksiksi. Taustalla yritykseen lähtemisessä uskotaan olevan yhteisön jäsenen elämän epäkohdat ja masennus. Yhteisöstä jäsenet saavat myötätuntoa ja vertaistukea, minkä vuoksi he uskovat johtajaa kritiikittä. == Merkittäviä joukkoitsemurhia == * juutalaisten suorittama joukkoitsemurha roomalaisten vallatessa Masadan linnoituksen vuonna 73 jaa. Nykytutkimus on kyseenalaistanut väitteen.Friedman, Matti: Paper challenges Israeli saga of resistance -- Were remains at Masada those of Roman enemy? The Commercial Appeal (Memphis, TN) 23.7.2007, lähteenä Associated Press. Vaatii HighBeam-tilauksen. * Herttua Margirisin johtamien liettualaisten joukkoitsemurha Saksalaisen ritarikunnan piirittämässä Pilénain linnoituksessa 25.2. 1336. Herttua Margiris surmasi ensin vaimonsa ja sen jälkeen itsensä. Noin 4000-5000 liettualaisen arvioidaan kuolleen.GEDIMINO LAIŠKAI: The Letters of Gediminas, the Great Duke of Lithuania (c. 1275–1341) * Intian Rajasthanissa Chittogarhin sotilaskastinen väestö (rajputit) teki joukkoitsemurhan 1400-luvulla kaupungin piirityksen yhteydessä: miehet suorittivat itsemurhan marssimalla kaupunkia piirittävien mogulien miekkoihin ja naiset polttivat itsensä roviolla. * Etelä-Balin aatelisto tuhoutui täysin vuonna 1906 rituaalisessa joukkoitsemurhassa. * Saksan hävitessä toisen maailmansodan 1945 ympäri Saksaa tapahtui monia joukkoitsemurhia. Esimerkiksi pienessä Demminin kaupungissa 700–2000 ihmistä teki itsemurhan, kun puna-armeija valtasi kaupungin. * vuonna 1978 Kansan temppeli -lahkon 909 jäsentä teki joukkoitsemurhan Jonestownin siirtokunnassa Guyanan viidakossa. Tapausta pidetään kuitenkin myös joukkomurhana, sillä monet pakoa yrittäneistä ammuttiin eivätkä läheskään kaikki juoneet myrkkyä vapaaehtoisesti. * vuonna 1994 Auringon temppeli -kultin 48 jäsentä kuoli joukkoitsemurhassa maatilalla Sveitsin Fribourgin kantonissa.The 1994 Solar Temple cult deaths in Switzerland, swissinfo.ch-sivusto 5.10.2014. Viitattu 19.7.2016. * vuonna 1997 amerikkalaisen Heaven's Gate -kultin 39 jäsentä suoritti joukkoitsemurhan. * vuonna 2005 teki 91 ihmistä verkossa organisoidun joukkoitsemurhan Japanissa. ==Lähteet== Luokka:Itsemurha Luokka:Sosiologia Luokka:Psykiatria
Kaluga

Kaluga () on kaupunki, kaupunkipiiri ja koko Kalugan alueen hallinnollinen keskus Okan varrella Keski-Venäjällä 188 kilometriä Moskovasta lounaaseen. Vuoden 2010 väestönlaskennan mukaan kaupungin asukasluku oli 325 185\. Koko Kalugan kaupunkipiirin asukasluku 339 996 pitää sisällään myös 14 811 maaseutuasukasta. Kalugan tärkeimmät teollisuudenalat ovat kone-, tulitikku- ja huonekaluteollisuus. Volkswagen avasi tehtaansa kaupungissa syksyllä 2007. Kaluga on Lahden ystävyyskaupunki. ==Historiaa ja nähtävyyksiä== Kalugan kaupunki on perustettu 1371. Kalugasta Moskovaan johtava tie on ikivanha ja sitä kutsutaan Kalugan tieksi. Gustaf Mauritz Armfelt oli karkotettuna Kalugassa 1794–1797. Hän käytti salanimeä 'apteekkari Brandt'. Vuonna 1812 Kalugan lähellä käytiin taisteluita Ranskan ja Venäjän joukkojen välillä. Vuonna 1941 Kaluga oli Saksan miehittämä lokakuusta joulukuuhun. Tunnetuin kalugalainen on avaruusteknologian tutkija ja kehittäjä Konstantin Tsiolkovski, jonka kunniaksi kaupunkiin rakennettiin Tsiolkovskin valtiollinen avaruusmuseo vuonna 1967. Kaupungissa on myös taidemuseo ja historiallinen museo. Kulttuuri- ja kirkkohistoriallisiin nähtävyyksiin kuuluu myös useita 1700-luvulla rakennettuja kirkkoja. ==Asukasluvun kehitys== * 346 700 (1997) * 335 100 (2002) * 334 800 (2003) * 331 646 (2004) * 325 185 (2010) ==Liikenneyhteydet== Kalugasta on rautatieyhteydet koilliseen Moskovaan, kaakkoon Tulaan, lounaaseen Brjanskiin ja luoteeseen Smolenskiin. Kahdesta kaupungin nimeä kantavasta päärautatieasemasta Kaluga-1 sijaitsee kantakaupungissa ja Kaluga-2 noin 10 kilometriä lännempänä Moskovasta Kalugan keskustan ohi Brjanskiin ja edelleen Valko-Venäjän Homeliin johtavan pääradan varrella. ==Lähteet== ==Aiheesta muualla== *Kaupungin johto ja yhteystiedot Kalugan alueen sivustolla *Kalugan duman ("kaupunginvaltuuston") sivusto (duma.kaluga.ru) *Eräs Kalugaan keskittynyt portaali (kaluga.ru) Luokka:Kalugan alueen kaupungit
Makpal Isabekova

Makpal Isabekova (s. 21. helmikuuta 1984, Almaty) on kazakstanilainen poplaulaja. Hän sijoittui kuudenneksi Idolsin kazakstanilaisessa versiossa SuperStar KZ-kilpailussa. Isabekovan debyyttialbumi Perviy Potseluy ilmestyi 8. syyskuuta 2005. Sen kappaleiden sanoitukset olivat englannin, venäjän ja kazakin kielillä. Luokka:Kazakstanilaiset laulajat Luokka:Vuonna 1984 syntyneet Luokka:Elävät henkilöt
Ferdinando Carulli

Ferdinando Maria Meinrado Francesco Pascale Rosario Carulli (9. helmikuuta 1770 Napoli – 17. helmikuuta 1841 Pariisi) oli italialainen säveltäjä ja kitaristi. Hän opiskeli aluksi selloa, mutta alkoi 20-vuotiaana soittaa kitaraa. Vuonna 1801 Carulli meni naimisiin ranskalaisen Marie-Josephine Boyerin kanssa. Pariskunta muutti muutaman vuoden kuluttua Ranskaan, jossa Carulli vietti loppuelämänsä. Pariisissa Carulli alkoi myös julkaista omia sävellyksiään. Useimmat Carullin sävellykset ovat kitaralle. ==Aiheesta muualla== *Vapaasti käytettävissä olevia Carullin partituureja Mutopia Project Luokka:Italialaiset kitaristit Luokka:Italialaiset säveltäjät Luokka:Romantiikan säveltäjät Luokka:Vuonna 1770 syntyneet Luokka:Vuonna 1841 kuolleet
Mu'a

Mu'a on kaupunki Tongatapun saarella, Tongalla. Se oli muinaisen Tu'i Tongan kuningaskunnan pääkaupunki ja lapita-kulttuurin keskus 1200-luvulta 1800-luvulle. Se on osa Unescon maailmanperintökohteeksi ehdotettua kohdetta Tongan muinaiset pääkaupungit. Mu'an alueella on monia arkeologisia kohteita, kuten 28 kuninkaallista hautaa, jotka koostuvat valtavista kivenjärkäleistä. == Lähteet == Luokka:Tonga
Cajunit

Cajunit ovat Yhdysvaltain eteläosissa asuvaa kanadanranskalaisperäistä väestöä. Cajunit ovat perinteisesti olleet ranskankielisiä ja uskonnoltaan roomalaiskatolisia. Cajunit asuvat pääosin Louisianassa, ja New Orleans on Yhdysvaltain kaupunkien joukossa kulttuurillisesti omaleimainen. Alueen ruokakulttuuri tunnetaan maailmalla cajun-keittiönä ja musiikki cajun- musiikkina. == Historia == Cajunien alkuperä on Ranskassa, josta muutti Kanadan Nova Scotiaan väestöä. 1700-luvulla nämä Acadian asukkaat muuttivat Etelä-Louisianaan ja perustivat sinne laajan ranskaa puhuvan yhteisön. Vuosien 1765 ja 1785 aikana, noin 3 000 acadialaista muutti Louisianaan. Termi ”cajun” lieneekin muunnelma ”acadiasta”. Yhteisö oli 1900-luvulle asti yksikielinen, mutta nykyään kaikki cajunit puhuvat sekä cajunin ranskaa että englantia, vaikkakin ranskan puhuminen painottuu nykyisin enemmän eteläisille suoalueille. Monet cajun-sukunimet, kuten esimerkiksi Soileau, Romero, Huval, Fontenot, eivät olet acadialaista alkuperää vaan enemmänkin espanjalaista, saksalaista, tai ranskan kreoliperäistä. Jotkut nimet ovat anglikaanista tai skottilais-iiriläistä perua. == Tunnettuja cajuneita == * Barry Jean Ancelet – folkloristi * Tab Benoit – muusikko * Lacey Chabert – näyttelijä * Armand Duplantis – amerikanruotsalainen seiväshyppääjä, olympiavoittaja * Ali Landry – näyttelijä * Tom Landry – amerikkalaisen jalkapallon valmentaja * Paul Prudhomme – keittiömestari == Lähteet == Luokka:Kreolikansat Luokka:Yhdysvaltain etniset ryhmät
The Last in Line

The Last in Line on heavy metal -yhtye Dion toinen albumi, joka ilmestyi 2. heinäkuuta 1984. Se oli jatkoa hyvin menestyneelle Holy Diver -esikoisalbumille, joka nosti Dion maailmankartalle. Nimikappaleen lisäksi muita tunnettuja kappaleita levyllä ovat "Egypt (The Chains Are On)" , "Mystery" , sekä "We Rock". ==Saavutukset== ===RIAA:n sertifikaatit=== RIAA:n sertifikaatti Myöntämispäivä RIAA Gold & Platinum search Gold 12. syyskuuta 1984 Platinum 3. helmikuuta 1987 == Kappaleet == # # # # # # # # # == Kokoonpano == * Ronnie James Dio – laulu, kosketinsoittimet * Vivian Campbell – kitara * Jimmy Bain – basso * Vinny Appice – rummut * Claude Schnell – kosketinsoittimet ==Lähteet== Luokka:Dion albumit Luokka:Vuoden 1984 albumit
Huohotin

Huohotin on nelitahtisissa polttomoottoreissa käytettävä paineentasausputki, joka tasoittaa kampikammion paineet. Paineiden tasaaminen on tarpeen, koska parhaatkaan polttomoottorin sylinterit eivät voi olla täysin tiiviit. Moottorin käyntilämpötilan nousu nimittäin aiheuttaa lämpölaajenemista liikkuvissa osissa ja edelleen kiinnileikkaantumisvaaran. Siksi palamiskaasujen täytyy päästä myös männänrenkaiden ohi moottorin kampikammioon. Jos näitä kaasuja ei päästettäisi pois, kehittyisi kampikammioon ylipaine. Tästä seurauksena olisi öljytiivisteiden pettäminen ja voiteluöljyn valuminen maahan, sekä pahimmassa tapauksessa moottorin vaurioituminen öljyn loppuessa. ==Toiminta== Nykyaikaiset päästömääräykset eivät enää hyväksy ohivuotokaasujen päästämistä ulkoilmaan niiden sisältämän öljyhöyryn, palamattoman polttoaineen ja käsittelemättömien palamiskaasujen myrkyllisyyden takia. Tästä syystä huohotin yhdistetään ottomoottoreissa yleensä sekä moottorin imuputkistoon "imusarjaan" että moottorin ilmansuodattimen koteloon. Imusarjaan johtavaan letkuun laitetaan yleensä venttiili rajoittamaan moottorin ilmansaantia tätä kautta. Ilmansuodattimen koteloon huohotin yhdistetään, koska täyskaasulla imusarjaan ei välttämättä muodostu riittävää alipainetta jotta ohivuotokaasut imeytyisivät moottoriin. Sen sijaan ilmansuodattimesta ne pääsevät imeytymään. Dieselmoottoreissa huohotin on yleensä yhdistetty vain imusarjaan. Kaasuläpällä kuristetuissa dieselmoottoreissa sen sijaan käytetään usein samaa menettelyä kuin ottomoottoreissakin. ==Lähteet== * Auto- ja kuljetusalan perusoppi 6 moottori; Jouko Rantala; Otava 1992 Luokka:Polttomoottorit Luokka:Seulonnan keskeiset artikkelit
Rage Against the Machine (albumi)

Rage Against the Machine oli saman nimisen yhtyeen vuonna 1992 julkaisema albumi. Levy yhdisteli rapcorea, alternative metallia ja alternative rockia. Monet pitävät albumia yhtyeen parhaana. Tämän albumin voidaan katsoa toimineen edelläkävijänä nu metal -yhtyeille, kuten Kornille ja Limp Bizkitille. Albumi herätti paljon huomiota poliittisesti kantaa ottavana. Kappaleista "Freedom", "Bullet In The Head" ja "Killing In The Name" tehtiin musiikkivideot. Myös kappaleesta "Bombtrack" tehtiin musiikkivideo, mutta se julkaistiin vasta vuonna 2003 julkaistulla Live at the Grand Olympic Auditorium -DVD:llä. Albumin kappale "Wake Up" kuullaan Matrix-elokuvassa, "Killing in the Name" on taas videopeleissä Grand Theft Auto: San Andreas ja Guitar Hero II. Editoituja versioita kappaleista "Bombtrack" ja "Take the Power Back" on Oliver Stonen elokuvassa Natural Born Killers. Useiden ihmisten mielestä Wake Upin alkusäkeet kuulostavat samalta kuin Led Zeppelinin kappaleessa "Kashmir". Kansitaide on kuuluisa kuva Thích Quảng Đứcista, vietnamilaisesta buddhalaisesta munkista, joka polttaa itsensä kuoliaaksi Saigonissa vuonna 1963. Munkki protestoi Vietnamin presidenttiä Ngô Đình Diệmia. ==Kappaleet== # # # # # # # # # # === Anger is a Gift -bonuslevyn kappaleet === # # # # ==Singlet== * "Killing in the Name" - 1993 * "Freedom" - 1994 * "Bombtrack" - 1994 * "Bullet in the Head" - 1994 ==Tekijät== *Rage Against the Machine - tuottaja, taiteellinen johto *Zack de la Rocha - laulu *Tom Morello - kitara *Tim Commerford - basso *Brad Wilk - rummut *Maynard James Keenan - laulu (kappaleessa "Know Your Enemy") *Stephen Perkins - lyömäsoittimet (kappaleessa "Know Your Enemy") *Garth 'GGGarth' Richardson - tuottaja, tekniikka *Stan Katayama - tekniikka *Craig Doubet - avustaja *Jeff Sheehan - avustaja *Bob Ludwig - masterointi *Midas - miksaus/tuotanto *Andy Wallace - miksaus *Steve Sisco - miksaus ==Listasijoitukset== Vuosi Lista Sijoitus 1993 Billboard Top Heatseekers #1 1994 The Billboard 200 #45 1994 Britannian albumilista #17 == Lähteet == == Aiheesta muualla == * Valpasvuo, Ilkka: Rage Against the Machine. Desibeli.net 2002. Luokka:Rage Against the Machinen albumit Luokka:Vuoden 1992 esikoisalbumit
Tolga Kashif

Tolga Kashif (s. 1962) on brittiläinen kapellimestari ja säveltäjä. Hän opiskeli Royal College of Musicissa sävellystä ja orkesterinjohtoa. Kashif on johtanut muun muassa Lontoon filharmonikkoja ja Lontoon kuninkaallista filharmonista orkesteria. Levy-yhtiö EMI Classics tilasi Kashifilta vuonna 2001 sinfonian, joka pohjautuu Queen -yhtyeen kappaleisiin. Kuusiosainen sinfonia The Queen Symphony valmistui vuonna 2002 ja sen ensiesityksen johti säveltäjä itse. The Queen Symphonyn lisäksi Kashif on säveltänyt muun muassa lauluja. Luokka:Brittiläiset kapellimestarit Luokka:Brittiläiset säveltäjät Luokka:Vuonna 1962 syntyneet Luokka:Elävät henkilöt